**Vanatehnikapäev ja TÄHESÕIT Kuimetsas**

03.08.24.a toimub kümnes VANATEHNIKA PÄEV KUIMETSA krossirajal ja TÄHESÕIT marsruudil Kuimetsa- Kaiu- Kuimetsa.

Hommikupoolikul (kell 10.00-11.30) toimub vanatehnikanäitus, kus igaüks saab vaadata korda tehtud vanatehnikat, suhelda küsida otse omanikuga. Välja on pandud endiste ja tänaste motokrossikuulsuste tehnika. Autogrammiküttidele hea saak sel päeval.

Algusega kell 12.00 toimub TÄHESÕIT ehk vanatehnika paraad. Näitusel esindatud autod- tsiklid saavad käigu sisse ja turvameeskonna saatel läbitakse marsruut Kuimetsa- Kaiu- Kuimetsa.

Kell 13.30 toimuvad endisaegsete meistersportlaste demosõidud ja külgvankritega mootorrataste võistlus KORVIKUNNID ja sooloveteranid. Sportlik osa päevast lõpeb 17.00

Päeva teine pool on kultuuriline õhtupoolik Kuimetsa rahvamaja esises pargis, kus kell 19.00- 20.00 esineb bänd Curly Strings kontserdiga,

**Osalejad:**

Üritus on plaanitud KOGUPERE- üritusena.

Osalevad vanatehnikat omavad noored ja vanad motohullud, praegused ja endised motosportlased, vanatehnikaklubid tulevad näitusele oma vanatehnikaga.

Kogemuste najal saame väita, et külastajaid on paari tuhande ümber ja vanatehnikat on tähesõidul/ näitusel 100- 250 ühikut. Palju oleneb ka ilmast, sest vihmase ilmaga 100- aastaseid automobiile garaažist välja ei aeta.